ΓΡΑΠΤΗ ΕΡΩΤΗΣΗ E-3715/00

υποβολή: Giovanni Pittella (PSE) προς την Επιτροπή

(30 Νοεμβρίου 2000)

Θέμα: Στόχοι ΕΚΤ

Δεδομένου ότι:

- από το 1999 και μετά, με την έγκριση των κανονισμών αριθ. 1260 και 1784, ο ρόλος του ΕΚΤ βασίζεται επί του νέου τίτλου απασχόληση της Συνθήκης του Άμστερνταμ, ο οποίος με τη σειρά του περιέχεται στη στρατηγική για την απασχόληση όπως αυτή προσδιορίσθηκε από το Ευρωπαϊκό Συμβούλιο του Έσσεν και τα ετήσια προγράμματα δράσης για την απασχόληση στα κράτη μέλη"

- θεμελιώδεις στόχοι του ΕΚΤ είναι ηποστήριξη της αγοράς εργασίας με μέτρα που αποσκοπούν στην καταπολέμηση και την πρόληψη της ανεργίας, την προώθηση της κοινωνικής ένταξης και των συστημάτων κατάρτισης και επιμόρφωσης που προάγουν την απασχόληση αλλά και ηποστήριξη των γυναικών στην αγορά εργασίας"

- μεταξύ των άλλων στόχων του ΕΚΤ περιλαμβάνονται εκ νέου η προώθηση των τοπικών πρωτοβουλιών για τη δημιουργία θέσεων εργασίας, η ενεργοποίηση της κοινοτικής πρωτοβουλίας σε θέματα καταπολέμησης των διακρίσεων και των άνισων ευκαιριών πρόσβασης στην αγορά εργασίας"

- ότι, συνεπώς, τα ευρωπαϊκά θεσμικά όργανα γνωρίζουν πλήρως την προτεραιότητα που δίδεται στην επιμόρφωση του ανθρώπινου δυναμικού, σε μία κοινωνία η οποία χαρακτηρίζεται ολοένα και περισσότερο από βαθιές πολιτιστικές, οικονομικές και παραγωγικές μεταβολές οι οποίες εξελίσσονται με απίστευτη ταχύτητα"

- ότι η επιμόρφωση, η ποιότητα και η έρευνα αποτελούν τα ισχυρά σημεία μίας πολιτικής η οποία κατατείνει αξιόπιστα προς την ενίσχυση του ευρωπαϊκού συστήματος στο διεθνές πλαίσιο"

- ότι η αξιοπιστία των επιμορφωτικών διαρθρώσεων αποτελεί απαραίτητη προϋπόθεση για την καθιέρωση προτύπων ποιότητος για όσους προβαίνουν σε επιμορφωτικές παρεμβάσεις, βάσει αντικειμενικών παραμέτρων και ασφαλών και γρήγορων διαδικασιών,

μπορεί να αναφέρει η Επιτροπή, και δια' αυτής ο Πρόεδρός της κ. Ρομάνο Πρόντι, εάν και ποιο είδος οργάνου σκοπεύει να προτείνει προκειμένου να θέσει σε λειτουργία, με ομοιογενείς τρόπους και παραμέτρους, το σύστημα διαπίστευσης των επιμορφωτικών διαρθρώσεων στα κράτη μέλη;

Απάντηση της κ. Διαμαντοπούλου εκ μέρους της Επιτροπής

(9 Ιανουαρίου 2001)

Η Επιτροπή αναγνωρίζει τον καθοριστικό ρόλο που διαδραματίζει η εκπαίδευση και η κατάρτιση για την οικονομική και κοινωνική ανάπτυξη της Κοινότητας. Ήδη από τη σύνοδο του Ευρωπαϊκού Συμβουλίου στη Λισσαβώνα επεσήμανε την ανάγκη προσαρμογής των ευρωπαϊκών συστημάτων εκπαίδευσης και κατάρτισης στις ανάγκες της οικονομίας της γνώσης, ενώ έχει συντάξει και ένα έγγραφο εργασίας,πό τη μορφήπομνήματος. Το έγγραφο αυτό αποτελεί ένα εννοιολογικό πλαίσιο για την ανάπτυξη μιας εκτενούς στρατηγικής για τη διά βίου μάθηση και θα αποτελέσει τη βάση της διαδικασίας διαβούλευσης με όλους τους ενδιαφερόμενους, το πρώτο εξάμηνο του 2001. Επίσης, ο σημαντικός ρόλος της διά βίου μάθησηςπογραμμίζεται στις κατευθυντήριες γραμμές για την απασχόληση για το έτος 2001. Η ποιότητα των συστημάτων εκπαίδευσης και κατάρτισης και το θέμα της αναγνώρισης των δεξιοτήτων, των γνώσεων που έχουν αποκτηθεί και των ειδικοτήτων αποτελεί αντικείμενο τόσο των κατευθυντήριων γραμμών για την απασχόληση όσο και των κοινοτικών προγραμμάτων δράσης ΣΩΚΡΑΤΗΣ (εκπαίδευση) και Leonardo (κατάρτιση).

Ηλοποίηση των δραστηριοτήτων του Ευρωπαϊκού Κοινωνικού Ταμείου (ΕΚΤ) για τα επόμενα έξι χρόνια καθορίζεται από τον κανονισμό (ΕΚ) του Συμβουλίου αριθ. 1260/1999, της 21ης Ιουνίου 1999, περί γενικών διατάξεων για τα διαρθρωτικά Ταμεία(1) και από τον κανονισμό (ΕΚ) αριθ. 1784/1999 του Ευρωπαϊκού Κοινοβουλίου και του Συμβουλίου της 12ης Ιουλίου 1999 σχετικά με το Ευρωπαϊκό Κοινωνικό Ταμείο(2). Οι κανονισμοί αυτοί δεν θέτουν ρητώς κοινά πρότυπα για τα κράτη μέλη στον τομέα της επαγγελματικής κατάρτισης και ούτεπάρχει σχέδιο σύνδεσης τηςποστήριξης που παρέχεται από το ΕΚΤ με τη θέσπιση στην Κοινότητα ενός ενιαίου συστήματος αναγνώρισης της κατάρτισης. Βέβαια, τα κράτη μέλη έχουν την ευχέρεια να αξιοποιήσουν τη βοήθεια που παρέχει το ΕΚΤ για τη βελτίωση της ποιότητας και του περιεχομένου των συστημάτων τους επαγγελματικής εκπαίδευσης και κατάρτισης και, κατ' αυτόν τον τρόπο, να ανταποκριθούν στις κατευθυντήριες γραμμές για την απασχόληση, που θα αποτελέσουν το αντικείμενο των ετήσιων εθνικών σχεδίων δράσης για την απασχόληση. Επίσης, η Επιτροπή θα αξιολογήσει την επίδραση των πολιτικών αυτών σε κάθε πρόγραμμα του ΕΚΤ, στα πλαίσια της ενδιάμεσης έκθεσης που θαποβληθεί το 2003.

(1) ΕΕ L 161 της 26.6.1999.

(2) ΕΕ L 213 της 13.8.1999.